ai4bharat/Pralekha huggingface dataset:
মানবসম্পদবিকাশমন্ত্রক
সরকারের ডিজিটাল ইন্ডিয়া উদ্যোগ গ্রামীণ এলাকায় শিক্ষার সুযোগ সুবিধায় বৈপ্লবিক পরিবর্তন নিয়ে এসেছে
নতুনদিল্লি ২রা অগাষ্ট
(ভারত সরকারের বৈদ্যুতিন ও তথ্য প্রযুক্তি মন্ত্রক ডিজিটাল সুযোগ সুবিধা সুনিশ্চিত করা, ডিজিটাল অন্তর্ভুক্তি, ডিজিটাল স্বশক্তিকরণ এবং ডিজিটাল বিভাজনে সেতু বন্ধনের মাধ্যমে ভারতকে একটি জ্ঞান ভিত্তিক অর্থনীতি ও ডিজিটাল ক্ষমতা ভিত্তিক সমাজে পরিবর্তিত করার লক্ষ্য নিয়ে ‘ডিজিটাল ইন্ডিয়া’ কর্মসূচি চালু করেছে ।
এই লক্ষ্য অর্জনে বিশেষত গ্রামীণ, উপজাতি এবং প্রত্যন্ত অঞ্চলে শিক্ষা মন্ত্রক পিএম ই-বিদ্যার আওতায় ডিটিএইচ চ্যানেলের পাশাপাশি ওয়েব প্ল্যাটফর্মগুলির মাধ্যমে উচ্চমানের শিক্ষামূলক কর্মসূচি চালু করেছে । জাতীয় ডিজিটাল পরিকাঠামো দীক্ষা, রাজ্য এবং কেন্দ্রশাসিত অঞ্চলগুলিতে বিদ্যালয়স্তরে শিক্ষায় মান সম্পন্ন ই-বিষয়বস্তু প্রদান করেছে । বিদ্যালয় শিক্ষায় ১২ টি ডিটিএইচ চ্যানেল এবং উচ্চশিক্ষায় ২২ টি স্বয়ম প্রভা চ্যানেল ইতিমধ্যেই কাজ শুরু করেছে । ২০২২-২৩ অর্থবর্ষের বাজেট বরাদ্দ অনুযায়ী ১২ টি ডিটিএইচ চ্যানেল বাড়িয়ে ২০০ টি পিএম ই-বিদ্যা ডিটিএইচ টিভি চ্যানেল করা হবে । স্বয়ম হল একটি জাতীয়স্তরের এমওওসি প্ল্যাটফর্ম । স্বয়ম পোর্টালে ১০ হাজার ৪৫১ টি পাঠ্যক্রম রয়েছে । এই পাঠ্যক্রমের মধ্যে এনসিইআরটি-র ২৫৭ টি এবং এনআইওএস-এর ৪৩১ টি পাঠ্যক্রম রয়েছে । এনসিইআরটি-র পাঠ্যক্রমের জন্য ৪.১ লক্ষ শিক্ষার্থী নাম নথিভুক্ত করেছে । এনআইওএস পাঠ্যক্রমে ৩৪ লক্ষেরও বেশি শিক্ষার্থী নাম নথিভুক্ত করেছে ।
ডিজিটাল ভারতের দৃষ্টিভঙ্গি বাস্তবায়নের জন্য আত্মনির্ভর ভারত অভিযানের অঙ্গ হিসেবে পিএম ই-বিদ্যার আওতায় শিক্ষা ক্ষেত্রে ডিজিটাল, অন লাইন, অন এয়ার ব্যবস্থাপনায় সমস্ত প্রয়াস নেওয়া হয়েছে ।
রাজ্যসভায় আজ এক লিখিত উত্তরে এই তথ্য দিয়েছেন কেন্দ্রীয় শিক্ষা প্রতিমন্ত্রী শ্রীমতি অন্নপূর্ণা দেবী ।
AC/SS/CS
অর্থমন্ত্রক
আয়কর দপ্তরের নতুন ই-দাখিল পোর্টালে ৪ কোটি ৬৭ লক্ষেরও বেশি আয়কর রিটার্ন দাখিল
নয়াদিল্লি, ২৮ ডিসেম্বর, ২০২১
আয়কর দপ্তরের নতুন ই-দাখিল পোর্টালে গত ২৭ ডিসেম্বর পর্যন্ত ৪ কোটি ৬৭ লক্ষেরও বেশি আয়কর রিটার্ন দাখিল করা হয়েছে। এর মধ্যে কেবল ২৭ ডিসেম্বর তারিখেই রিটার্ন দাখিলের সংখ্যা ১৫ লক্ষ ৪৯ হাজারেরও বেশি। উল্লেখ করা যেতে পারে, চলতি ২০২১-২২ অর্থবর্ষে আয়কর রিটার্ন দাখিলের শেষ দিন আগামী ৩১ ডিসেম্বর। তাই, রিটার্ন দাখিলের শেষ দিন যত এগিয়ে আসবে, দাখিলের সংখ্যাও ক্রমশ বাড়বে বলেই মনে করা হচ্ছে।
২০২১-২২ অর্থবর্ষে জমা পড়া ৪ লক্ষ ৬৭ হাজার আয়কর রিটার্নের মধ্যে ৫৩.৬ শতাংশ  আইটিআর-১, ৮.৯ শতাংশ  আইটিআর-২, ১০.৭৫ শতাংশ  আইটিআর-৩, ২৫ শতাংশ  আইটিআর-৪, আইটিআর-৫ , আইটিআর-৬  এবং আইটিআর-৭  ফর্ম রয়েছে। কেবল অনলাইনেই রিটার্ন দাখিল রয়েছে ৪৮.১৯ শতাংশের বেশি। বাকি রিটার্ন দাখিল ফর্ম জমা পড়েছে অফলাইনে।
জমা পড়া রিটার্ন দাখিলগুলির মধ্যে ৩ কোটি ৯১ লক্ষেরও বেশি রিটার্ন যাচাই করে দেখা হয়েছে। এর মধ্যে আধার-ভিত্তিক ওটিপি-র মাধ্যমেই যাচাই হয়েছে ৩ কোটি ৩৫ লক্ষেরও বেশি। নতুন ই-দাখিল পোর্টালে গত ৩ দিনে ২৭ লক্ষ ৭০ হাজার আধার-ভিত্তিক ওটিপি দেওয়ার অনুরোধ পাওয়া গেছে। পড়ে থাকা কর সম্পর্কিত বিষয়গুলির দ্রুত নিষ্পত্তিতে করদাতাদের ই-যাচাই প্রক্রিয়া দ্রুতসম্পন্ন করার পরামর্শ দেওয়া হচ্ছে।
২০২১-২২ মূল্যায়নবর্ষে ই-যাচাই হওয়া আয়কর রিটার্ন দাখিলগুলির মধ্যে ২ কোটি ৮৮ লক্ষেরও বেশি রিটার্ন প্রসেস করা হয়েছে এবং ১ কোটি ৭ লক্ষেরও বেশি রিফান্ড মেটানো হয়েছে।
আয়কর দপ্তর করদাতাদের দ্রুত কর মিটিয়ে দেওয়ার জন্য ই-মেল, এসএমএস এবং গণমাধ্যমে প্রচার চালিয়ে সচেতন করার কাজ করছে। ২০২১-২২ মূল্যায়নবর্ষে এখনও পর্যন্ত যে সমস্ত করদাতা রিটার্ন দাখিল করেননি, তাঁদের রিটার্ন দাখিলে বিলম্বিত মাশুল মেটানো এড়াতে দ্রুত রিটার্ন দাখিলের পরামর্শ দেওয়া হচ্ছে।
CG/BD/SB
(Visitor Counter : 82
মানবসম্পদবিকাশমন্ত্রক
কেন্দ্রীয় মানবসম্পদ উন্নয়ন মন্ত্রী বিশ্ব পুস্তক দিবসে #মাইবুকমাইফ্রেন্ড অভিযানের সূচনা করেছেন
নয়াদিল্লি, ২৩ এপ্রিল, ২০২০
কেন্দ্রীয় মানবসম্পদ উন্নয়ন মন্ত্রী শ্রী রমেশ পোখরিয়াল ‘নিশাঙ্ক’ বিশ্ব পুস্তক দিবস উপলক্ষে সকলকে শুভেচ্ছা জানিয়ে #মাইবুকমাইফ্রেন্ড অভিযানের সূচনা করেছেন। সোশ্যাল মিডিয়ায় এক ভিডিও বার্তায় শ্রী পোখরিয়াল বলেছেন, “আপনি যখন একটি বই প্রথমবার খুলে দেখবেন, আপনি তখন এক নতুন বিশ্বের সন্ধান পাবেন।” তিনি আরও বলেন, পুস্তক একজন ব্যক্তির কাছে শ্রেষ্ঠ বন্ধুর মতো। বই সকলকে অনুপ্রাণিত করে এবং নতুনভাবে চিন্তাভাবনা করতে দিশা দেখায়। জীবনের কঠিন সময়ে বই আলোর দিশারী হয়ে কাজ করে।
শ্রী নিশাঙ্ক বলেন, এবারের বিশ্ব পুস্তক দিবস লকডাউনের সময় উদযাপিত হচ্ছে। তিনি সকল ছাত্রছাত্রীকে লকডাউনের সময় তাঁদের পছন্দের কিছু বই পড়ার পরামর্শ দেন। বই পড়ার অভ্যাস নতুন অভিজ্ঞতা সঞ্চয়ের সুযোগ করে দেয় মন্তব্য করে তিনি পড়ুয়াদেরকে সেই বইগুলি সম্পর্কে, যেগুলি তাঁরা বর্তমানে পড়ছেন, সে ব্যাপারে সোশ্যাল মিডিয়ায় #মাইবুকমাইফ্রেন্ড লিখে মতামত জানানোর পরামর্শ দেন। শ্রী পোখরিয়াল বিভিন্ন কেন্দ্রীয় মন্ত্রীদেরকেও #মাইবুকমাইফ্রেন্ড অভিযানে সামিল হওয়ার আবেদন জানান। সমাজের বিশিষ্ট ব্যক্তিত্বদেরকেও এই অভিযানে সামিল হওয়ার অনুরোধ জানিয়ে শ্রী পোখরিয়াল বলেন, এদের এই উদ্যোগ দেশবাসীকে উৎসাহিত করবে। #মাইবুকমাইফ্রেন্ড অভিযান আরও সাত দিন চলবে। এই অভিযানে যে কোনও মানুষ সামিল হতে পারেন।
(CG/BD/SB
যোগাযোগওতথ্যপ্রযুক্তিমন্ত্রক
টেলিযোগাযোগ দপ্তরের সচিব পদে দায়িত্ব গ্রহণ করলেন শ্রী কে রাজারমণ
নয়াদিল্লি, ০১ অক্টোবর, ২০২১
শ্রী কে রাজারমণ টেলিযোগাযোগ দপ্তরের সচিব পদে দায়িত্ব গ্রহণ করেছেন। তিনি, শ্রী অংশু প্রকাশের স্থলাভিষিক্ত হয়েছেন। উল্লেখ করা যেতে পারে, শ্রী প্রকাশ গতকাল সচিব পদ থেকে অবসর গ্রহণ করেন। এর আগে শ্রী রাজারমণ অর্থ মন্ত্রকের আর্থিক বিষয়ক দপ্তরের বিনিয়োগ ও পরিকাঠামো বিভাগে অতিরিক্ত সচিব পদে দায়িত্ব পালন করেছেন।
তামিলনাডু ক্যাডারের ১৯৮৯ ব্যাচের আইএএস আধিকারিক শ্রী কে রাজারমণ একাধিক কেন্দ্রীয় মন্ত্রকের বিভিন্ন গুরুত্বপূর্ণ পদে দায়িত্ব পালন করেছেন। তামিলনাডু সরকারের বিভিন্ন দপ্তরে দক্ষতার সঙ্গে কর্তব্য পালনের পাশাপাশি, শ্রী রাজারমণ চেন্নাই মেট্রো রেলওয়ে লিমিটেডের ম্যানেজিং ডাইরেক্টর এবং তামিলনাডুর বাণিজ্যিক কর কমিশনার পদেও আসীন ছিলেন।
CG/BD/SB
(Visitor Counter : 157
নির্বাচনকমিশন
বিভিন্ন রাজ্যে উপ-নির্বাচনের আয়োজন
নয়াদিল্লী, ৫ সেপ্টেম্বর, ২০২০
বিভিন্ন রাজ্যের উপ-নির্বাচনের বিষয় নিয়ে বৈঠক করেছে নির্বাচন কমিশন। বর্তমানে ৬৫টি বিধানসভা/সংসদীয় এলাকায় খালি আসনে উপ-নির্বাচন বাকি রয়েছে। এরমধ্যে ৬৪টি বিধানসভা এবং ১টি সংসদের আসন রয়েছে।
কমিশন এদিন সংশ্লিষ্ট রাজ্যের মুখ্যসচিব/মুখ্য নির্বাচনী আধিকারিকদের কাছ থেকে এই রাজ্যগুলির বর্তমান পরিস্থিতি যেমন- মহামারীর অবস্থা, বৃষ্টিপাত ইত্যাদি বিষয়ে খোঁজখবর নেন।
উল্লেখ্য, বিহারের বিধানসভা নির্বাচন এখনও বাকি রয়েছে। ঐ রাজ্যে চলতি বছরের ২৯শে নভেম্বরের মধ্যে বিধানসভা নির্বাচন সম্পন্ন করার প্রয়োজন। কমিশন সিদ্ধান্ত নিয়েছে যে বিহারে বিধানসভা নির্বাচনের সময় ওই ৬৫টি আসনে উপ-নির্বাচন সম্পন্ন করা হবে। এর পাশাপাশি এদিনের বৈঠকে সিএপিএফ/ আইন-শৃঙ্খলার বিষয় সহ অন্যান্য দিকগুলি নিয়েও আলোচনা হয়। বিহারে নির্ধারিত বিধানসভা নির্বাচনের পাশাপাশি এই উপ-নির্বাচন যথাসময়ে সম্পন্ন করতে কমিশন যথেষ্টই তৎপর।
CG/SS/NS
(Visitor Counter : 115
জলসম্পদমন্ত্রক
জলসম্পদ প্রকল্পে কৃত্রিম তন্তু বা টেকনিক্যাল টেক্সটাইলের ব্যবহার বিষয়ে সেমিনার
নয়াদিল্লি, ২৯ এপ্রিল, ২০১৯
জলসম্পদ, নদী উন্নয়ন এবং গঙ্গা পুনরুজ্জীবন মন্ত্রকের উদ্যোগে আজ নতুন দিল্লিতে জলসম্পদ প্রকল্পে কৃত্রিম তন্তুর ব্যবহার বিষয়ে এক আলোচনাচক্রের আয়োজন করা হয়। কয়েক দশক ধরেই সারা বিশ্ব জুড়ে বিভিন্ন কাজে এই ধরণের তন্তু ব্যবহার করা হচ্ছে। বিভিন্ন ধরণের জলসম্পদ প্রকল্পের পরিকাঠামো নির্মাণের ক্ষেত্রে সিভিল এবং জিও টেকনিক্যাল ইঞ্জিনিয়াররা অভিনব এই বস্তুটি ব্যবহার করে থাকেন। এই ধরণের কৃত্রিম তন্তু পৃথিবীর উন্নত ও উন্নয়নশীল এই উভয় দেশেই তৈরি এবং ব্যবহার করা হয়। কিন্তু ভারতে ঘাতসহ, স্বল্প মূল্যের পরিবেশ-বান্ধব এই বস্তুটির তেমন একটা ব্যবহার নেই। অথচ, ভারতের বিভিন্ন প্রান্তে প্রতি বছর প্রবল বন্যা ও পরিবেশের ক্ষয়ক্ষতির ঘটনা ঘটে থাকে। বন্যা নিয়ন্ত্রণ ও পরিচালনের ক্ষেত্রে কৃত্রিম তন্তু দ্বারা নির্মিত পাইপ, জলাধার এবং ব্যাগ বিশেষভাবে ব্যবহার করার সুযোগ রয়েছে। পরীক্ষায় দেখা গেছে, এই বস্তুটির জল শোষণ ক্ষমতা, স্থিতিস্থাপকতা এবং সহজে জলের নীচে ব্যবহারের সুবিধার নিরিখে এটি এমনকি কংক্রিটের থেকেও ভালো কাজ করে।
জলসম্পদ ক্ষেত্র ছাড়াও অন্যান্য সমস্ত ক্ষেত্রে এই অভিনব বস্তুটির ব্যবহারের সম্ভবনা নিয়ে এই সেমিনারে বিশেষজ্ঞরা মতবিনিময় করেন। কেন্দ্রীয় মন্ত্রক, রাজ্য সরকার, বিভিন্ন রাজ্যের জলসম্পদ বিভাগের প্রতিনিধি, কলেজ, বিশ্ববিদ্যালয়ের ছাত্র-গবেষক-শিক্ষক, বিভিন্ন দপ্তরের ইঞ্জিনিয়ার, উৎপাদনকারী, বিপণনকারী সংস্থার প্রতিনিধিরা আজকের এই সেমিনারে উপস্থিত ছিলেন। আয়োজক মন্ত্রকের অতিরিক্ত সচিব শ্রী এন.কে. মাথুর, কেন্দ্রীয় জল কমিশনের চেয়ারম্যান শ্রীমতী টি রাজেশ্বরী সহ উচ্চ পদস্থ সরকারি আধিকারিকরা এই সেমিনারে অংশ নেন। এই উপলক্ষে কৃত্রিম তন্তু ব্যবহারের বিষয়ে একটি ম্যানুয়ালও প্রকাশ করা হয়।
CG/PB/SB
(Visitor Counter : 198
প্রতিরক্ষামন্ত্রক
প্রতিরক্ষা সচিব ন্যাশনাল ডিফেন্স কলেজে আজ 'ফোর্স ইন স্টেট ক্রাফট' নামে একটি বই প্রকাশ করেছেন
নতুন দিল্লি, ১৩ নভেম্বর, ২০২১
প্রতিরক্ষা সচিব ডক্টর অজয় কুমার আজ নতুন দিল্লির ন্যাশনাল ডিফেন্স কলেজে 'ফোর্স ইন স্টেট ক্রাফট' নামে একটি বই প্রকাশ করেছেন। এই বইটি সম্পাদনা করেছেন ন্যাশনাল ডিফেন্স কলেজের কমান্ড্যান্ট এয়ার মার্শাল দিপ্তেন্দ্র চৌধুরী এবং ওই কলেজে রাষ্ট্রপতি কর্তৃক অনুমোদিত চেয়ার অফ এক্সেলেন্স, অবসরপ্রাপ্ত এয়ার ভাইস মার্শাল ডক্টর অর্জুন সুব্রামানিয়াম।
বইটিতে নানান ধরনের প্রবন্ধ নিয়ে একটি সংকলন প্রকাশ করা হয়েছে। যেখানে সন্ত্রাসবাদ বিরোধী অভিযান থেকে শুরু করে উত্তর-পূর্ব ভারতে সংঘাত, বায়ু শক্তি, পারমাণবিক অবস্থান প্রভৃতি রয়েছে যা ভারতের জাতীয় নিরাপত্তার বিভিন্ন দিক গুলি তুলে ধরে।
এই বইটি যারা লিখেছেন, তাঁরা হলেন সশস্ত্র বাহিনীর সমস্ত বলিষ্ঠ ব্যক্তি, যাদের বিভিন্ন ধরনের অভিযানের অভিজ্ঞতা বাহিনীর বিভিন্ন গুরুত্বপূর্ণ দিক এবং কর্ম ক্ষমতা সম্পর্কে ধারণা রয়েছে। যেহেতু জাতীয় নিরাপত্তার বিষয়টি প্রতিটি নাগরিককে প্রভাবিত করে। তাই দেশের নিরাপত্তার দিক গুলি বিস্তারিতভাবে এই বইতে তুলে ধরা হয়েছে।
প্রতিরক্ষা সচিব তাঁর ভাষণে বিশিষ্ট লেখকদের সুচিন্তিত মতামত নিয়ে এবং সেগুলিকে সংকলন করে প্রকাশ করার জন্য ন্যাশনাল ডিফেন্স কলেজের অবসরপ্রাপ্ত এয়ার ভাইস মার্শাল ডক্টর অর্জুন সুব্রামানিয়াম এবং কমান্ড্যান্ট এয়ার মার্শাল দ্বীপপুঞ্জ চৌধুরী ও তার পাশাপাশি রাস্ট্রপতির চেয়ার অফ এক্সেলেন্স- এর প্রচেষ্টার প্রশংসা করেন। অল্প সময়ের মধ্যে বইটি প্রকাশ করার জন্য তিনি সকলকে ধন্যবাদ জানান। বইটি প্রকাশ করে ন্যাশনাল ডিফেন্স কলেজ উল্লেখযোগ্য কাজ করেছে বলে প্রতিরক্ষা সচিব মন্তব্য করেন। এই ধরনের একাডেমিক প্রচেষ্টা প্রশংসনীয় এবং বইটি নীতিনির্ধারক থেকে শুরু করে আইনপ্রণেতা, শিক্ষাবিদ সকলের কাজে আসবে বলে তিনি জানান।
এই বইটি জম্মু-কাশ্মীরের প্রাক্তন রাজ্যপাল শ্রী এন এন ভোরা, বিবেকানন্দ ইন্টারন্যাশনাল ফাউন্ডেশন- এর অধিকর্তা এবং প্রাক্তন জাতীয় নিরাপত্তা সহ-উপদেষ্টা ডক্টর অরবিন্দ গুপ্তা, লন্ডনের কিংস কলেজের ইন্টার্নেশনাল রেলেশনস এর অধ্যাপক এবং নতুন দিল্লির অবজারভার রিসার্চ ফাউন্ডেশনের দিরেক্টর অফ রিচার্জ ডক্টর হর্স ভি পন্থ, জহরলাল নেহরু বিশ্ববিদ্যালয়ের অধ্যাপক রাজেশ রাজা গোপালন প্রমূখ বইটির প্রশংসা করে সমর্থন করেছেন।
CG/ SB
(Visitor Counter : 110
ইস্পাতমন্ত্রক
জাতীয় খনিজ উন্নয়ন কর্পোরেশন প্রতিষ্ঠার পর থেকে সেরা কিউ ওয়ান কর্মদক্ষতা অর্জন করেছে
নতুন দিল্লি, ১৪ আগস্ট, ২০২১
ইস্পাত মন্ত্রকের অধীন রাষ্ট্রায়ত্ত সংস্থা জাতীয় খনিজ উন্নয়ন কর্পোরেশন ৮.৯১ মিলিয়ন টন লোহা উৎপাদন করে তা বিক্রি করেছে।
২০২১ অর্থবছরে উৎপাদনের পরিমাণ ছিল ৬.৬১ মিলিয়ন টন। বিক্রির পরিমাণ ৬.২৮ মিলিয়ন টন। টার্নওভার হয়েছে ১৯৩৮ কোটি টাকা। কর প্রদেয়র আগে লাভ ৭৫৯ কোটি টাকা। কর প্রদানের পর লাভ ৫৩৩ কোটি টাকা।
অন্যদিকে, ২০২২ অর্থবছরে উৎপাদনের পরিমাণ ৮.৯১ মিলিয়ন টন। বিক্রি হয়েছে ৯.৪৫ মিলিয়ন টন। টার্নওভার ৬৫১২ কোটি টাকা। কর প্রদেয়র আগে লাভ ৪২৬৩ কোটি টাকা। কর প্রদেয়র পরে লাভ ৩১৯৩ কোটি টাকা।
এই কর্মদক্ষতা সম্পর্কে মন্তব্য করে সংস্থাটির চিফ ম্যানেজিং ডিরেক্টর শ্রী সু্মিত দেব বলেছেন যে, সরকারি প্রচেষ্টায় পরিকাঠামোগত উন্নয়নের জন্য এই ধরনের সাফল্য এসেছে।
CG/ SB
(Visitor Counter : 142
যুবওক্রীড়াবিষয়কমন্ত্রক
কেন্দ্রীয় ক্রীড়ামন্ত্রী শ্রী অনুরাগ ঠাকুর 'দিল্লি হকি উইকেন্ড লিগ'-এর উদ্বোধন করে বলেছেন প্রতিযোগিতার মাধ্যমে ক্রীড়াবিদদের মনোবল বাড়ে
নতুন দিল্লি, ১০ অক্টোবর, ২০২১
উল্লেখযোগ্য বিষয় সমূহ-আমরা চাই এই ধরনের প্রতিযোগিতা আরও অনেক রাজ্য করুক, যাতে হকি প্রাধান্য লাভ করে এবং তরুণ প্রতিভাবানরা তাঁদের দক্ষতা প্রদর্শনের সুযোগ পায়: ক্রীড়া মন্ত্রীবর্তমানে ৩৬ টি দল ট্রফি অর্জনের জন্য প্রতিযোগিতায় রয়েছে, পরবর্তীকালে আরও অনেক দল অংশ নেবে
কেন্দ্রীয় যুব ও ক্রীড়া বিষয়ক মন্ত্রী শ্রী অনুরাগ সিং ঠাকুর আজ মেজর ধ্যানচাঁদ ন্যাশনাল স্টেডিয়ামে 'দিল্লি হকি উইকেন্ড লিগ-২০২১-২২' এর আনুষ্ঠানিক উদ্বোধন করেছেন।
কেন্দ্রীয় মন্ত্রী বলেন যে, টোকিও অলিম্পিকে পুরুষ ও মহিলা দলের সাফল্য ভারতে খেলা হিসেবে হকিকে নতুন জীবন দিয়েছে। এই উদ্যোগের জন্য হকি আরো প্রতিভার সৃষ্টি করতে সাহায্য করবে। আমাদের লক্ষ্য বিশ্বব্যাপী শ্রেষ্ঠত্বের দিকে হকিকে তুলে ধরা। প্রশিক্ষণ এবং প্রতিযোগিতা তাই সমান গুরুত্বপূর্ণ। কেননা এর মাধ্যমে ক্রীড়াবিদদের মনোবল বাড়ায়। সে অনুরাগ সিং ঠাকুর আরও বলেন যে, আমরা চাই আরও অনেক রাজ্য এগিয়ে আসুক যাতে হকি আরো উন্নীত হতে পারে, তরুণ প্রতিভাবানরাও তাঁদের দক্ষতা বাড়ানোর সুযোগ পায়।
স্পোর্টস অথরিটি অফ ইন্ডিয়া, সাই ও দিল্লি হকি ফেডারেশন এর সহযোগিতায় এই হকি লিগ অনুষ্ঠিত হচ্ছে। এই প্রতিযোগিতায় ট্রফি জয়ের জন্য মোট ৩৬ টি দল যোগ নিয়েছে। পরবর্তীকালে আরও অনেক দল অংশ নেবে। আজ থেকে এই খেলা শুরু হয়েছে এবং সপ্তাহান্তে ৪ টি করে খেলা অনুষ্ঠিত হবে। প্রথম খেলাটি হয়েছে দিল্লি ইউনিভার্সিটির অধীন শ্যামলাল কলেজ এবং দ্যা ফেথ ক্লাব  এর মধ্যে।
আজকের আনুষ্ঠানিক উদ্বোধন পর্বে প্রাক্তন ভারতীয় হকি খেলোয়াড় পদ্মশ্রী জাফর ইকবাল, স্বর্ণপদক জয়ী ব্রিগেডিয়ার এইচ জে এস সি চিম্নি এবং ভারতীয় দলের প্রাক্তন হকি গোলকিপার ও অর্জুন পুরস্কার জয়ী হেলেন মেরি বিশেষ অতিথি হিসেবে উপস্থিত ছিলেন।
CG/ SB
(Visitor Counter : 121
কেন্দ্রীয়মন্ত্রিসভা
মেরুবিজ্ঞান সম্পর্কিত সহযোগিতায় ভারত ও সুইডেনের মধ্যে সমঝোতাপত্রে কেন্দ্রীয় মন্ত্রিসভার অনুমোদন
নয়াদিল্লি, ৮ ডিসেম্বর, ২০১৯
কেন্দ্রীয় মন্ত্রিসভাকে আজ ভারতের ভূ-বিজ্ঞান মন্ত্রক ও সুইডেনের শিক্ষা ও গবেষণা মন্ত্রকের মধ্যে মেরুবিজ্ঞান সম্পর্কিত সহযোগিতা সংক্রান্ত সমঝোতাপত্রটি সম্পর্কে অবগত করা হয়। প্রধানমন্ত্রী শ্রী নরেন্দ্র মোদীর পৌরহিত্যে এই বৈঠক অনুষ্ঠিত হয়। গত দোসরা ডিসেম্বর সুইডেনের রাজার ভারত সফরের সময় এই সমঝোতাপত্র স্বাক্ষরিত হয়।
দক্ষিণ মেরু চুক্তি এবং দক্ষিণ মেরুর পরিবেশ রক্ষায় প্রোটোকলে ভারত এবং সুইডেন দুটি দেশই স্বাক্ষর করেছিল। সুমেরু অঞ্চলের সুমেরু পর্ষদের আটটি দেশের মধ্যে সুইডেন অন্যতম। ভারত এই পর্ষদের পরিদর্শক রাষ্ট্র। সুমেরু এবং কুমেরু অঞ্চলে সুইডেন বিজ্ঞানের বিভিন্ন কর্মসূচি রূপায়ণ করে। ভারত মেরু অঞ্চলে স্থিতিশীল বৈজ্ঞানিক গবেষণায় একটি অংশীদার রাষ্ট্র। মহাসাগরীয় গবেষণাতেও ভারত অংশ নিয়ে থাকে।
মেরু বিজ্ঞান সম্পর্কিত সহযোগিতার মধ্য দিয়ে উভয় দেশের বিশেষজ্ঞরা তাঁদের গবেষণালব্ধ ফলগুলি ভাগ করে নিতে পারবেন।
CG/CB/DM
(Visitor Counter : 168
ক্ষুদ্র, অতিক্ষুদ্রওমাঝারিশিল্পমন্ত্রক
কোভিড-19 সঙ্কট পরবর্তীকালে যে সুযোগ সৃষ্টি হবে শিল্পক্ষেত্রগুলিকে ইতিবাচক মনোভাব নিয়ে তার পূর্ণ সদ্বব্যহার করতে হবে : শ্রী গড়কড়ি
নতুন দিল্লি ৭ই মে, ২০২০
কেন্দ্রীয় অতি ক্ষুদ্র,ক্ষুদ্র এবং মাঝারি শিল্প মন্ত্রী ও সড়ক পরিবহন এবং মহা সড়ক মন্ত্রী শ্রী নীতিন গডকড়ি বলেছেন কোভিড-19 সঙ্কট পরবর্তীকালে যে সুযোগ সৃষ্টি হবে শিল্পক্ষেত্র গুলিকে ইতিবাচক মনোভাব নিয়ে তার পূর্ণ সদ্বব্যহার করতে হবে। আজ তিনি ইন্দোর ম্যানেজমেনট পরিচালিত "কোভিড-19 পরবর্তী, অতি ক্ষুদ্র, ক্ষুদ্র ও মাঝারি শিল্প এবং পরিকাঠামো : ভারতীয় অর্থনীতির দুটি জীবন রেখা" শীর্ষক এক ওয়েবনার আলোচনা সভায় বক্তব্য রাখেন।
তিনি শিল্পক্ষেত্র গুলিকে কোভিড-19 সংক্রমণ যাতে আরও ছড়িয়ে না পড়ে তার জন্য প্রয়োজনীয় ব্যবস্থা নেওয়ার বিষয়টি নিশ্চিত করার পরামর্শ দেন। শ্রী গড়কড়ি, সংস্থাগুলিকে, তাদের কর্মী এবং আধিকারিকদের নিরাপত্তা নিশ্চিত করতে বলেন। তিনি বলেন শ্রমিকদের খাদ্য, বাসস্থানের ব্যবস্থা করার পাশাপাশি সামাজিক দূরত্ব বজায় রাখার বিষয়টিও নিশ্চিত করতে হবে। এই সঙ্কট পরবর্তীকালে যে সুযোগ সৃষ্টি হবে শিল্পক্ষেত্র গুলিকে তা ইতিবাচক মনোভাব নিয়ে গ্রহন করে তার পূর্ণ সদ্বব্যহারের ওপরে তিনি জোর দেন।
এই সঙ্কট প্রতিরোধে এবং সাধারন মানুষের জীবন জীবিকা নিশ্চিত করতে সংশ্লিষ্ট সব পক্ষকে সমন্বিত কর্মসূচী গ্রহণের পরামর্শ দেন তিনি।
কেন্দ্রীয় মন্ত্রী জানান এই সময়ে সবচেয়ে জোর এবং লক্ষ্য দিতে হবে রপ্তানি বৃদ্ধির ওপর। পাশাপাশি তিনি জোর দেন আমদানি করা পণ্যের বদলে দেশীয় পণ্যের ব্যবহারের ওপর।
কেন্দ্রীয় মন্ত্রী মনে করিয়ে দেন যে জাপান সরকার চীন থেকে তাদের বিনিয়োগ তুলে নিয়ে অন্যত্র বিনিয়োগের উদ্যোগ নিয়েছে। ভারতের এই সুযোগ কাজে লাগানো উচিত বলে তিনি মনে করেন।
আজকের আলোচনায় বেশ কতকগুলি বিষয় এবং পরামর্শ গুরুত্ব সহকারে বিবেচনা করা হয়। যার মধ্যে রয়েছে ৩০%অতিরিক্ত তহবিলের সঙ্গে আরও ১০% কার্যকরী মূলধন বৃদ্ধি, কোম্পানি আইনের কিছু ছাড়, কোভিড-19 সংক্রমিত শ্রমিকদের কিছু সুবিধাদান, শ্রমিক আইনে কিছু ছাড়, লকডাউন সময়কালে বিদ্যুত বিলে কিছু ছাড়, জি এস টি এবং আগাম কর দেওয়ার সময়সীমা বিলম্বিত করা ইত্যাদি।
শ্রী গড়কড়ি শিল্প ক্ষেত্রের প্রতিনিধিদের প্রশ্নের উত্তর দেন, পাশাপাশি সরকারের পক্ষ থেকে সব রকম সহায়তার আশ্বাস দেন। তিনি আজকের আলোচনার বিষয়বস্তু গুলি নিয়ে সংশ্লিষ্ট সব দপ্তরের সঙ্গে কথা বলবেন বলে জানান।
(CG/PPM
প্রধানমন্ত্রীরদপ্তর
পিএম জনধন যোজনার ৭ বছর পূর্তিতে প্রধানমন্ত্রী ভারতের উন্নয়নের গতিপথে এই উদ্যোগ আমূল পরিবর্তন নিয়ে এসেছে বলে মন্তব্য করেছেন
নতুন দিল্লি, ২৮ আগস্ট, ২০২১
প্রধানমন্ত্রী শ্রী নরেন্দ্র মোদী পিএম জনধন যোজনার ৭ বছর পূর্তি উপলক্ষে আনন্দ প্রকাশ করেছেন। প্রধানমন্ত্রী এই যোজনাকে সফল করে তুলতে যারা নিরলস প্রয়াস চালিয়েছেন তাদের প্রশংসা করেছেন।
একগুচ্ছ ট্যুইটে প্রধানমন্ত্রী বলেছেন, "আজ আমরা #PMJanDhan কর্মসূচির ৭ বছর উদযাপন করছি, এটি এমন এক উদ্যোগ যা ভারতের উন্নয়নের গতিপথ আমূল পাল্টে দিয়েছে। শুধু তাই নয়, এই কর্মসূচি অসংখ্য ভারতীয়ের ক্ষমতায়ণের পাশাপাশি তাদের আর্থিক অন্তর্ভুক্তিকরণ এবং মর্যাদার সঙ্গে জীবন-যাপন নিশ্চিত করেছে। জনধন যোজনা স্বচ্ছতা বজায় রাখতে সাহায্য করেছে।
আমি #PMJanDhan যোজনাকে সফল করে তুলতে যারা অক্লান্ত প্রয়াস চালিয়েছেন তাদের প্রশংসা করি। এদের সকলের প্রচেষ্টার ফলে ভারতবাসীর উন্নত জীবন-যাপন সুনিশ্চিত হয়েছে।"
CG/BD/AS/
(
বস্ত্রমন্ত্রক
বস্ত্র শিল্পের ১০ লক্ষ কারিগরদের জন্য বিশেষ দক্ষতা বিকাশ কর্মসূচি : স্মৃতি জুবিন ইরানি
কলকাতা, ২০ ডিসেম্বর, ২০১৯
প্রধানমন্ত্রী কৌশল বিকাশ যোজনার অধীনে ১০ লক্ষ কারিগরকে প্রশিক্ষিত করার উদ্দেশ্যে কেন্দ্রীয় বস্ত্র মন্ত্রক একটি দক্ষতা বিকাশ কর্মসূচি – ‘সমর্থ’ সূচনা করেছে। কেন্দ্রীয় বস্ত্র এবং নারী ও শিশু বিকাশ মন্ত্রী শ্রীমতী স্মৃতি জুবিন ইরানি বলেছেন, বস্ত্র শিল্পে উন্নত পরিকাঠামো গড়ে তুলতে এই উদ্যোগ গ্রহণ করা হয়েছে। ১৮টি রাজ্য ও শিল্প সংস্থার সঙ্গে এই মর্মে একটি সমঝোতাপত্র স্বাক্ষরিত হয়েছে। কলকাতায় আজ পশ্চিমবঙ্গ হোসিয়ারি সংগঠন  আয়োজিত বস্ত্র বয়ন শিল্পের ১২৫তম বর্ষ পূর্তি উপলক্ষে এক দিনের সম্মেলনে শ্রীমতী ইরানি ভাষণ দিচ্ছিলেন।
ডব্লিউবিএইচএ – এর আধিকারিক ও কর্মীদের এই শিল্পে গুরুত্বপূর্ণ অবদান রাখার জন্য কেন্দ্রীয় বস্ত্র মন্ত্রী প্রশংসা করেন। তিনি বলেন, বস্ত্র বয়ন শিল্প মূলত অতিক্ষুদ্র, ক্ষুদ্র ও মাঝারি শিল্পের আওতায় ছিল। এই শিল্পটি বিভিন্ন জায়গায় ছড়িয়ে ছিটিয়ে ছিল ঠিক-ই, কিন্তু এখান থেকে বহু মানুষের কর্মসংস্থানের সুযোগ সৃষ্টি হয়েছে। বস্ত্র শিল্পের গুরুত্বপূর্ণ অংশ এই বয়ন কারখানাগুলি। এখানকার উৎপাদিত সামগ্রী বস্ত্র শিল্পের রপ্তানিতে যথেষ্ট অবদান রাখে। মন্ত্রক বয়ন শিল্পের জন্য পাওয়ার টেক্স ইন্ডিয়া প্রকল্প চালু করেছে, যেখান থেকে শিল্পোদ্যোগীরা সহজেই ঋণ পেতে পারেন। শ্রীমতী ইরানি জানান, আগামী দু’সপ্তাহে রাজ্যের সমস্ত কারখানাগুলির সদস্যদের নতুন প্রযুক্তির বিষয়ে অবগত করা হবে। একটি বস্ত্র বয়ন পার্ক রাজ্যে গড়ে তোলার লক্ষ্যে ইতমধ্যেই ৫৫ লক্ষ কোটি টাকা অনুমোদন করা হয়েছে।
উপভোক্তাদের সঠিক মানের সামগ্রী নিশ্চিত করার লক্ষ্যে একটি প্রতীক তৈরি করার দাবি খতিয়ে দেখার আশ্বাস শ্রীমতী ইরানি দিয়েছেন। তিনি জানান, এই শিল্পের সমস্যাগুলি সমাধানের লক্ষ্যে সংশ্লিষ্ট সকলকে নিয়ে খুব শীঘ্রই একটি বিশেষ বৈঠক করা হবে। মন্ত্রক ইতমধ্যেই পাওয়ার টেক্স ইন্ডিয়া এবং বস্ত্র বয়ন প্রকল্পের আওতায় ৪৮৭ কোটি ৭ লক্ষ টাকার প্রকল্প অনুমোদন করেছে। পাওয়ার টেক্স প্রকল্পের আওতায় ৩১শে মার্চের মধ্যে ৪৩৯ কোটি ৩৫ লক্ষ টাকা ব্যয় করা হবে। বস্ত্র বয়ন শিল্পের জন্য ৪৭ কোটি ৭২ লক্ষ টাকা ২০১৮-১৯ অর্থবর্ষ থেকে ২০১৯-২০ অর্থবর্ষের মধ্যে অনুমোদিত হয়েছে। মন্ত্রী এই অনুষ্ঠানে একটি পুস্তিকা উদ্বোধন করেন এবং সংশ্লিষ্ট শিল্পের গুরুত্বপূর্ণ অবদান রাখার জন্য পুরস্কার প্রদান করেন। অনুষ্ঠানে দ্য ক্লোদিং ম্যানুফ্যাকচারার্স অ্যাসোসিয়েশন অফ ইন্ডিয়া’র সভাপতি শ্রী রাকেশ বিয়ানি, অ্যাপারেল এক্সপোর্ট প্রোমোশন কাউন্সিলের ভাইস চেয়ারম্যান ডঃ এ শক্তিভেল, ফেডারেশন অফ হোসিয়ারি ম্যানুফ্যাকাচারার্সের সভাপতি শ্রী কুঞ্জবিহারী আগরওয়াল এবং ডব্লিউবিএইচএ – এর সভাপতি শ্রী সন্দীপ সেখসারিয়া উপস্থিত ছিলেন।
CG/CB/SB
(Visitor Counter : 42
কেন্দ্রীয়মন্ত্রিসভা
কেন্দ্রীয় মন্ত্রিসভা আগামী ৫ বছরে বিচার বিভাগের পরিকাঠামোগত সুবিধা উন্নয়নে কেন্দ্রীয় সাহায্যপ্রাপ্ত প্রকল্প  চালিয়ে যাওয়ার জন্য অনুমোদন দিয়েছে
নয়াদিল্লী, ১৪ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা চলতি বছরের পয়লা এপ্রিল থেকে ২০২৬ সালের ৩১ মার্চ পর্যন্ত পরবর্তী ৫ বছর বিচার বিভাগের পরিকাঠামোগত সুবিধা উন্নয়নের জন্য কেন্দ্রীয় সাহায্যপ্রাপ্ত প্রকল্প  চালিয়ে যাওয়ার অনুমোদন দিয়েছে। এরজন্য খরচ হবে ৯ হাজার কোটি টাকা। এরমধ্যে গ্রাম ন্যায়ালয় প্রকল্পের জন্য ৫০ কোটি টাকা সহ কেন্দ্র ৫ হাজার ৩৫৭ কোটি টাকা দেবে। এই গ্রাম ন্যায়ালয় প্রকল্পটি আইনী সংস্কারের জন্য জাতীয় মিশনের মাধ্যমে মিশন মোডে কার্যকর করা হবে।
এখনও বেশ কয়েকটি আদালত ভাড়া করা অপর্যাপ্ত জায়গায় এবং জরাজীর্ণ অবস্থার মধ্যে প্রাথমিক সুযোগ-সুবিধা ছাড়াই কাজ চালিয়ে যাচ্ছে। এমনকি বিচার বিভাগীয় আধিকারিকদের আবাসিক স্থানের অভাবে কার্যক্ষেত্রেও ব্যাঘাত ঘটছে। বর্তমান সরকার সকলের কাছে সহজে এবং সময়মতো বিচার ব্যবস্থার সুযোগ-সুবিধা পৌঁছে দিতে বিচার বিভাগীয় পরিকাঠামো সংস্কারের মতো গুরুত্বপূর্ণ পদক্ষেপ গ্রহণ করেছে। তাই বিচার বিভাগীয় পরিকাঠামোগত দক্ষতা উন্নয়ন একটি গুরুত্বপূর্ণ উদ্যোগ।
এই প্রস্তাবের আওতায় জেলা এবং নিম্ন আদালতের বিচার বিভাগীয় আধিকারকদের জন্য ৪ হাজারটি আবাসিক কেন্দ্র, ৩ হাজার ৮০০টি আদালত কক্ষ, ১ হাজার ৪০০টি আইনজীবীদের বসার সুবিধার্থে ঘর, ১ হাজার ৪৫০টি শৌচালয় এবং ৩ হাজার ৮০০টি ডিজিটাল কম্পিউটার রুম গড়ে তোলা হবে। এতে দেশের বিচার বিভাগের কার্যকারিতা ক্ষেত্রে উন্নয়নে সাহায্য করবে এবং এক নতুন ভারতের জন্য আরও ভালো আদালত গঠনের দিকে একধাপ এগিয়ে নিয়ে যাবে।
এদিন কেন্দ্রীয় মন্ত্রিসভা ৫০ কোটি টাকা ব্যয়ে ৫ বছরের মধ্যে গ্রাম ন্যায়ালয় গঠনের সিদ্ধান্তে অনুমোদন দিয়েছে।এর জন্য রাজ্যগুলিকে অর্থ মঞ্জুর করা হবে। গ্রাম ন্যায়ালয় প্রকল্পটি সফলতা অর্জন করেছে কি না তা এক বছর পরে পর্যালোচনা করে দেখা হবে।
চলতি বছরের পয়লা এপ্রিল থেকে ২০২৬এর ৩১ মার্চ পর্যন্ত বিচার বিভাগের পরিকাঠামোগত সুবিধা উন্নয়নের জন্য কেন্দ্রীয় সাহায্যপ্রাপ্ত প্রকল্পে মোট ৯ হাজার কোটি টাকা খরচ করা হবে। বিচার বিভাগ একটি অনলাইন নজরদারি ব্যবস্থাপনা গড়ে তুলবে। এই ব্যবস্থা গড়ে তুলতে ইসরো প্রযুক্তিগতভাবে সহায়তা প্রদান করবে। এছাড়াও ‘ন্যায় বিকাশ-২.০’ ওয়েব পোর্টালের উন্নতি সাধন এবং সিএসএস প্রকল্পগুলির অগ্রগতি বিষয়ে মোবাইল অ্যাপের সাহায্যে নজরদারি চালানো হবে। এই প্রকল্প সারা দেশে জেলা ও নিম্ন আদালতের বিচারক/বিচার বিভাগীয় আধিকারিকদের জন্য একটি সুসজ্জিত আদালত কক্ষ, আবাসিক প্রাঙ্গনের সুযোগ-সুবিধা প্রদানে সাহায্য করবে। এমনকি ডিজিটাল কম্পিউটার কক্ষ স্থাপন করা হবে। গ্রাম ন্যায়ালয়ের সহায়তা প্রদানের মাধ্যমে সাধারণ মানুষের দোরগোড়ায় ন্যায় বিচার পৌঁছে দেওয়া সম্ভব হবে।
CG/SS/NS
(Visitor Counter : 230
রাষ্ট্রপতিরসচিবালয়
ভারতের রাষ্ট্রপতির কাছে চারটি দেশের রাষ্ট্রদূতের নিজেদের পরিচয় সহ নথিপত্র পেশ
নয়াদিল্লি, ২৫ জুন, ২০১৯
ইথিওপিয়া, তাজিকিস্তান, ফিলিপিন্স ও নিকারাগুয়ার রাষ্ট্রদূতরা আজ রাষ্ট্রপতি ভবনে আনুষ্ঠানিকভাবে রাষ্ট্রপতি শ্রী রামনাথ কোবিন্দের কাছে নিজেদের পরিচয় সহ নথিপত্র পেশ করেন।
ইথিওপিয়ার রাষ্ট্রদূত ডঃ তিজিতা মুলুগেতা, তাজিকিস্তানের রাষ্ট্রদূত মিঃ রাহিমজোদা সুলতোন, ফিলিপিন্সের রাষ্ট্রদূত মিঃ রামন এস ভগৎসিং, জুনিয়র এবং নিকারাগুয়ার রাষ্ট্রদূত মিঃ রডরিগো কোরোনেল কিনলোচ আজ তাঁদের পরিচয়পত্র সহ অন্যান্য নথি ভারতের রাষ্ট্রপতির কাছে পেশ করেন।
CG/SC/DM
(Visitor Counter : 86
কেন্দ্রীয়মন্ত্রিসভা
শিক্ষা ক্ষেত্রে সহযোগিতা সংক্রান্ত ভারত ও সংযুক্ত আরব আমীরশাহীর মধ্যে প্রস্তাবিত স্বাক্ষরিত সমঝোতাপত্রের বিষয়ে কেন্দ্রীয় মন্ত্রিসভার অনুমোদন
নয়াদিল্লি, ০৭ সেপ্টেম্বর, ২০২২
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে শিক্ষা ক্ষেত্রে সহযোগিতার জন্য ভারত ও সংযুক্ত আরব আমীরশাহীর শিক্ষা মন্ত্রকের মধ্যে যে সমঝোতাপত্র স্বাক্ষরিত হবে, সেই উদ্যোগে কেন্দ্রীয় মন্ত্রিসভা অনুমোদন দিয়েছে। দু’দেশের মধ্যে শিক্ষা ক্ষেত্রে সহযোগিতা বৃদ্ধিই এই সমঝোতাপত্রের মূল উদ্দেশ্য।
২০১৫ সালে সংযুক্ত আরব আমীরশাহীর সঙ্গে শিক্ষা বিষয়ক যে সমঝোতাপত্রটি স্বাক্ষরিত হয়েছিল, তার মেয়াদ ২০১৮ সালে শেষ হয়ে যায়। এরপর, সংযুক্ত আরব আমীরশাহীর প্রস্তাবে ২০১৯ সালে দু’দেশের শিক্ষা মন্ত্রীরা বৈঠক করেন। ভারতের ২০২০-র জাতীয় শিক্ষা নীতির সঙ্গে সাযুজ্য রেখে নতুন সমঝোতাপত্রটি চূড়ান্ত করা হয়েছে।
শিক্ষার বিষয়ে তথ্য বিনিময়, কারিগরি শিক্ষার মানোন্নয়নের জন্য শিক্ষকদের প্রয়োজনীয় প্রশিক্ষণ, দু’দেশের উচ্চ শিক্ষা প্রতিষ্ঠানগুলিতে সহযোগিতার জন্য যৌথভাবে ডিগ্রি প্রদান এবং দ্বৈত ডিগ্রি প্রদান সহ বিভিন্ন বিষয় বাস্তবায়নের জন্য এই সমঝোতাপত্রটি তৈরি হয়েছে। এর ফলে, এক দেশের শিক্ষাগত যোগ্যতা অন্য দেশে মান্যতা পাবে। সংযুক্ত আরব আমীরশাহী অনেক ভারতীয়র কর্মক্ষেত্র হওয়ায় কারিগরি শিক্ষার মানোন্নয়নের জন্য শিক্ষকদের প্রয়োজনীয় প্রশিক্ষণের বিষয়টি সহায়ক হবে।
সমঝোতাপত্র স্বাক্ষরের দিন থেকে পরবর্তী পাঁচ বছর এটি বৈধ থাকবে। উভয় পক্ষের সম্মতিক্রমে যার পুনর্নবীকরণ সম্ভব। প্রস্তাবিত সমঝোতাপত্র স্বাক্ষর হওয়ার পর ২০১৫ সালে স্বাক্ষরিত সমঝোতাপত্রটি বাতিল বলে বিবেচিত হবে।
PG/CB/SB
(
প্রধানমন্ত্রীরদপ্তর
প্রধানমন্ত্রী বিদিশার দুর্ঘটনায় শোকপ্রকাশ করেছেন
পিএমএনআরএফ থেকে এককালীন সাহায্য
নতুন দিল্লি, ১৬ই জুলাই, ২০২১
প্রধানমন্ত্রী শ্রী নরেন্দ্র মোদী মধ্য প্রদেশের বিদিশায় প্রাণহানির ঘটনায় গভীর দুঃখপ্রকাশ করেছেন। তিনি নিহতদের নিকটাত্মীয়দের এককালীন ২ লক্ষ টাকা ত্রাণ সাহায্যর ঘোষণা করেন।
প্রধানমন্ত্রীর দপ্তর থেকে এক ট্যুইট বার্তায় বলা হয়েছে, “মধ্য প্রদেশের বিদিশায় প্রাণহানির ঘটনায় মর্মাহত। স্বজনহারা পরিবারগুলিকে সমবেদনা জানাই। নিহতদের নিকটাত্মীয়দের এককালীন ২ লক্ষ টাকা ত্রাণ সাহায্য দেওয়া হবেঃ প্রধানমন্ত্রী @narendramodi"।
CG/CB/
(
প্রধানমন্ত্রীরদপ্তর
লতা মঙ্গেশকর-কে তাঁর জন্মবার্ষিকীতে স্মরণ করলেন প্রধানমন্ত্রী
নয়াদিল্লি, ২৮ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী লতা মঙ্গেশকর-কে তাঁর জন্মবার্ষিকীতে শ্রদ্ধা জানিয়েছেন।
এক্স পোস্টে প্রধানমন্ত্রী বলেছেন, “লতা দিদিকে তাঁর জন্মবার্ষিকীতে স্মরণ করছি। ভারতীয় সঙ্গীতে দশকের পর দশক ধরে তাঁর অবদান ছড়িয়ে রয়েছে, সৃষ্টি করেছে চিরায়ত অভিঘাতের। তাঁর আত্মিক উপস্থাপনা গভীর আবেগ জাগিয়েছে। আমাদের সংস্কৃতিতে চিরকাল ধরে এর এক বিশেষ স্থান থাকবে”।
PG/SD/SB…
(